30

ISIGIDIMI SAMAXOSA, APRIL 2, 1888.

ziyalulahlekisa ulutsha olufundiswayo. Baninzi nanamhla nje abantu ababeziyele ngokwabo kwa Gcaleka kwa Mhlakaza, nababe ngamatamba ngezo mini. Lo nteto bayayipikisa mpela. Bati abo bantu babala ukuti kwakufun’ ukuze kuliwe ngomsindo nom-Lungu agxotwe kweli lizwe ngelo qinga lokuxelwa kwe nkomo, bati ezo ncwadi zinjalo azinamsebenzi, zifane zaxela izinto ezingazange zibeko, ngokulahlekiswa kwe mbali.

ISIZATU SALO NTETO.

Bati bona ukuyazi kwabo inteto enjalo ivele xa bahamba bekonza becitakele, behamba benyukutywa ngamagogotya, ecenga ngabo ezitandisa ku Belungu, esiti xa ahlekisayo —Kaloku bati xa baxela inkomo zabo bati bafun’ukuze bamgxote um-Lungu, alwe onke ama-Xosa, enomsindo, kuba kungeko uyakulibala zinkomo namhla. Kwaba njalo ukuqaleka kweso sigxeko emva kokuba sezixelwe kade inkomo, kwade kwacitaKalwa. Fanukuba aba babalisi babale ezi ncwadi zinesi silahlekiso babaliselwa ngamagogotya, abantu abebe nekwele ngamatamba. Kufana nokuba kute kule mfazwe ka Ncayecibi ahlulelana ama-Ngqika, bati abaye ngasem-Lungwini kwatiwa igama labo ngama Gxabuza, suke nabo balibekisa kwa elo gama kwabaye emahlatini, kwade kwasuke kwatyeba elo lokuba ama Gxabuza ngabebeye ehlatini.

Kwakona. Into enje ngale yehlela esi sizwe kutiwa ngama-Mfengu namhla nje. Eli gama mhla lafika, lafika no Goceni iDladla, ehamba nomnye. Bati bakubuzwa apo bavela kona bati—Siyamfenguza, kwase kusuleleka izizwe ngezizwe, nezo bezicita ezinye ukuze zimfenguze, ndawonye nezazingatshongo kwa nezingamfenguzanga kweli lasema-Xoseni. Naleyo into seli jikiwe. Iti enye incwadi yababalisi, eli gama liti Mfengu liteta ukuti yinja, into ke naleyo engekoyo kanye. Ukumfenguza kukucitakala, kukuswela ikaya, nento yokuzinceda. Nanko ukumfenguza. Akuzange kube kukuba yinja napakade. Incwadi ezinjalo zingenisa umoya ombi kanjalo ziyalahlekisa, kuba aziteti yona inyaniso, ziyazigqweta izinto ukuzixela. Ukuba eli lizwi liti mfengu beliteta ukuti yi nja, kunjani na le nto lingaziwayo ngabanini nteto ukuba liteta lo nto? Lo nto ibonisa ukuba ligqwetwa ngabom ukuze lidale umoya ombi pakati kwama-Mfengu nama-Xosa kuba kusitiwa elo gama lavela kuma-Xosa.

IMFAZWE EYAKE YAKO.

Into kambe esingade siti yayibumfazwana ukukolisa aba- tanda ukuyibiza njalo, ngu Pato obeti ngenxa kwa yokulamba amane ezitintela inqwelo ezivela e Monti zisiya e Qonce, kwade kwa ngulo nyaka wokufika kwa ma-Jelimeni. Kanjalo belifile mpela pakati komntu wonke olambileyo notyayo, nokuba baluhlanga lunye kungeko sahluko. Imikosana ebihlal’ihlatywa kulo milanjana yonke, ibimininzi, ngenxa yamatutu amatamba, kwaye kunjalo nase- masimini, nase zintlanti emakaya.

Injalo ke into eyake yabako ngencitakalo ka Nongqause. Enye into ekwayimposiso yile kutiwa—Oyena ubeteta ezi zinto ngu Mhlakaza, u Nongqause ngowavela yena ngoku- ncedisa u Mhlakaza lowo. Akuko nto yake yanjalo. Yimfazwe yapi na ema-Xoseni apa eyake yakelwa imizi, yambelwa izisele, yahlatyelwa izindlu, yasikelwa intsuba, yanyatyelwa inkomo. zaqashwa imipefumlo?

EZONA MPAU ZEMFAZWE.

Ukuba zazixelwa nje inkomo kwakusenzelwa imfazwe kunge kuhlatywe inkabi zodwa, kwasizilwa amakaka, kwakandwa kunene izikali kulo lonko elasema Xoseni, kwapiselwa. Kunge kubeko amagogo anje ngo Mlanjeni, no Nxito, okulungisa amadoda ayakulwa imfazwe. Ukuba yayi licebo le mfazwe, kuteni na ukuze zingabiko ezo zinto? Lo nto ibonisa mhlope ukuba akuko nyaniso kulo nteto isel’isezincwadini ezishicilelweyo esingazibiza ngamagama eziti—Ama-Xosa ayesenza icebo lokwenza imfazwe yokugxota a-Belungu kulo mhlaba.

UBUNQINA BENKOSI ZAMA-XOSA.

Zininzi inkosi ezabanjwayo ngalo nto ka Nongqause, kwa ne bezinxanyelwe ukubanjwa kuba zigqibise abantu wacitakala umhlaba ngenxa yeli cebo kutiwa yayilele mfazwe.

Zonke bezizibuzela ngamazwi ati—Sinatyala lani na kubani na, sixele inkomo zetu nje, emhlabeni wakowetu, saye silinde uvuko Iwe zihlobo zetu nezafa kudala emanya-

ngeni, kwaye okunye silindele kwa novuko Iwezi nkomo si- zixelayo, kuba kutiwa ziti inkosi ezo zizakuvuka masizixele, kuba sizifuye ngezandla ezimdaka ezipata ubuti nezinye izinto ezinje ngemibulo nokurexeza? Yini na ukuze zitsho ukuzipendulela kwazo xa kanti bezixela inkomo zifuna ukwenza imfazwe. enkulu kangaka.

UKUZILWELA KUKA TOLA.

Imi Dange ibimacala mabini, ibiko eka Botomane, ikwako neka Tola, nantso imbali yawo kwi *Zigidimi* zeminyaka edluleyo.

Ke u Tola watimbisa walwa no Gola inkosi yom-Lungu efunelwa kwa ukubanjwa naye kwa ngenxa yesi sizatu saba- njelwa ezinye inkosi. Watimba wada waya kufela kufupi, ne lenyati walwa nje nge gora kunye no nyana bake, waye xolele ukufa kunokuba abanjelwe inkolo awayenayo kunye namakwabo kuvuko ekufeni obe lulindelekile. Wafa u Tola nje nge nkosi, wafa nje nge gora kunye no nyana bake wafa nje nge kolwa enamatele elunqulweni Iwake.

Zezo ndawana ke ezi kutiwa yayi yimfazwe? Yayi yimikwa yendhlala leyo kuba kakade nanamhla nje ngenxa ledlala wambi amasela ayatimba alwe kuf'abantu, ati ukuba oyisile abasukele abanini mpahla-Maninzi amatutu abeko ngo Nongqause, nje ngokuba ehlala-ebako, kwa nezigebenga ngamaxesha endlala kwakudala. Baninzi nabafele emasimini abo kwi ndawo ngendawo kwa namasela ngamanye amaxa. Yilomfazwe na ke leyo?

UKUNDULULWA KWEZIZWE.

Kute ke kuba ibisipitipiti, engonwabile amagogotya ngamatamba aqutywa yindlala, kwaba bupitizela kwade kwabako imikosana epumayo ukuya kundulula abantu abe- besahleli kwa semanxiweni. Kwaba njalo, wade umhlaba omninzi wakolisa ukuba yintlango ngenxa yemikosi enjalo, ukuze emva koko kusuke kutiwe umhlaba bawuwele bawushiya.

No Sarili wandululwa kwa yimikosi enjalo ukuze alishi- ye elakowabo asinge kwela ma-Mpondomise ukuze kutiwe naye umhlaba wake uwuwele wawushiya, ukuze aseleba ngu- mntu osikelwe ngu Rulumente nje utatyatwe omninzi uni- kwe ezinye izizwe. Naye nanamhla uwubanga kwa nge- zwi eliti—Lomhlaba ka Gcaleka ndiwuwele ngani na kubani na? “ Ndihlabe inkomo zakowetu zodwa, akuko zam- Lungu, utatyatwa ngasizatu sini na lo mhlaba ka Kauta? Kunani na ukuba zonke inkosi ezisekoyo nezingasekoyo zitete elilizwi xa zikalazela ukubanjwa kwazo (ezaba- njwayo) nezisekoyo, kunye noninzi olwa lungamatamba kwa nababe ngamagogotya ngezo mini abatanda ukucuba ukozo Iwe nyaniso malunga nembangeli yokuxelwa kwe nkomo- ngo Nongqause?

INYANISO YAYINGEKO OKO.

Ukubonisa ukuba le nto iyinyaniso yayishiywa ngezo mini, encetezwa amatamba ku-Belungu, into eninzi kunene ya- bantu ababe ngaxelanga, inxenye baxela inxenye ye nkomo kuba le nto ibingangeni kakuhle, koko sebesoyika inkosi zabo ezixelileyo, inxenye ijanyelwa ngamarele yimizalwana yayo kwade kwasuke kwafika imofu, zati ke zakufa yimofu inko mo zabo zincwatywa bekangele bonke (kuba imofu le ike yoyikwa ema-Xoseni kakulu ayandulanga ityiwe kwanase zikolweni ke kona) zati zakupela kwezipele kubo, bayakuvukela kubazalwana babo, basuka nabo batukwa kwa ngobutamba kwatiwa ukuvinjwa kwabo—“ Benizixela nje ezenu nisiti namhla nje um-Lungu niyakumweza ulwandle, hleli nje beninyeke ukuze nize kukataza tina? ” Azikavukina kaloku, benite ziyakuvuka nje?

OYIPIKISAYO LE NGXELO MAKAVELE.

Lengxelo yale mbali yo Nongqause isenawo amawaka— waka amanqina asapilileyo angati ose necwenene lokupike- la ukuti—“Inkomo zaxelwayo nje kwakufunwa icebo elindoqo lokoyisa um-Lungu, avele mhlope nezake izizatu, bese ko nje, kwakunye nabantu ababe kulo nto, bengevi nga kutyelwa bona, kuba le ndawo asikuko nokuba iyalahlekisa kulutsha olufundiswa le mbali, kungoko sisalatayo esi siposo sikulu kangaka. Asingaba bodwa abalahliweyo kuyo le ndawo yale mbali. Yonke into nenga Belungu nabapesheya kwa manzi abatenge ezi ncwadi zinayo le mbali, kwa nababaliselwayo, yonke lo nto ibambe isisila se hobe kuba ayizange ibeko lonto.

UKUGQWETWA KWEMBANGI KUXELWA INKOMO.

Namhla nje eyona nto sekudume yona nede yabalwa ezincwadini zababalisi abatile kutiwa—Eyona mbangeli yokuxelwa kwenkomo ngumzi ka-Xosa, yayilicebo le nkosi